Da. Utilizatorii care au o tema de studiu sau de cercetare clar definită se pot adresa bibliotecarilor specialiști în referințe fie direct, la sediul bibliotecilor filiale sau al Sediului Central, în punctul de lucru Referinte Specializate, zona Parter, fie online, la adresa: refer@bcub.ro. Înainte de a prelua o solicitare de bibliografie la cerere, utilizatorului i se înmânează sau i se transmite online un formular tipizat şi i se comunică informaţiile legate de tarifele practicate de BCU „Carol I” pentru acest tip de serviciu. Dacă este de acord cu tarifele, bibliotecarul iniţiază interviul de referințe, printr-un dialog direct cu utilizatorul sau online, prin schimburi succesive de mesaje, în vederea identificării clare a nevoii sale de informare, a formulării strategiei de căutare adecvate, a stabilirii condițiilor de redactare etc. După finalizarea bibliografiei aceasta îi este livrată utlizatorului conform criteriilor și condițiilor stabilite în cadrul interviului de referințe.